TPCH จ่อ COD “สยาม พาวเวอร์” 9.5 MW ดันกำลังผลิตปีนี้แตะ 116 MW
TPCH เตรียม COD โรงไฟฟ้าขยะ “สยาม พาวเวอร์” ขนาด 9.5 MW ดันกำลังผลิตรวมปีนี้แตะ 116 MW ลุ้น บ.ย่อยคว้า “โรงไฟฟ้าชุมชน” ประกาศผล 23 ก.ย.นี้
TPCH เตรียม COD โรงไฟฟ้าขยะ “สยาม พาวเวอร์” ขนาด 9.5 MW ดันกำลังผลิตรวมปีนี้แตะ 116 MW ลุ้น บ.ย่อยคว้า “โรงไฟฟ้าชุมชน” ประกาศผล 23 ก.ย.นี้
17 ก.ย. 2564

นายเชิดศักดิ์ วัฒนวิจิตรกุล กรรมการผู้จัดการใหญ่, นายพล คงเสือ รองกรรมการผู้จัดการฝ่ายก่อสร้างและดำเนินงาน, นางสาวสมพิศ แสนเรือง รองกรรมการผู้จัดการฝ่ายบัญชีและการเงิน และนางสาวจันทกานต์ จันทร์พลังศรี นักลงทุนสัมพันธ์ บริษัท ทีพีซี เพาเวอร์ โฮลดิ้ง จำกัด (มหาชน) หรือ TPCH ร่วมนำเสนอข้อมูลผลการดำเนินงานงวดไตรมาส 2/2564 และแผนการดำเนินธุรกิจในงานบริษัทจดทะเบียนพบผู้ลงทุน “Opportunity Day” ผ่านระบบ Video Conference
โดยระบุว่า บริษัทฯ เตรียม COD โรงไฟฟ้าขยะ สยาม พาวเวอร์ (SP) กำลังการผลิตติดตั้ง 9.5 เมกะวัตต์ ในไตรมาส 4/64  ดันกำลังผลิตไฟฟ้ารวมปีนี้เพิ่มเป็น 116.3 เมกะวัตต์ จากปัจจุบันอยู่ที่ 106.8 เมกะวัตต์ ล่าสุด มีบริษัทย่อยผ่านคุณสมบัติและคำเสนอขอขายไฟฟ้าด้านเทคนิคในโครงการโรงไฟฟ้าชุมชน เพื่อเศรษฐกิจฐานราก รวม 10 แห่ง ขนาดกำลังการผลิตรวม 38 เมกะวัตต์ อยู่ระหว่างรอประกาศรายชื่อผู้ผ่านการคัดเลือกเข้าร่วมโครงการในวันที่ 23 กันยายน 2564